हर ग्रामीण फारेस्टर, पचास साल से जल-जंगल-जमीन की कर रहे रक्षा
गौरखेड़ा गांव का हर ग्रामीण जल-जंगल व वन प्राणियों की सुरक्षा में लगा हुआ है। गांव चारों ओर जंगल से घिरा हुआ है। 250 एकड़ के इस जंगल में वन विभाग के कर्मचारी मौजूद है लेकिन, जंगल की रखवाली गांव के ग्रामीण करते हैं। ये नियम पिछले 50 सालों से चल रहा है। बाकायदा इसके लिए गांव में वन समिति भी बनाई गई है, इसमें 410 में से 83 परिवार पंजीकृत हैं।
आदिवासी बाहुल्य इस गांव में पचास साल से ग्रामीण जल-जंगल जमीन और वन्य प्राणियों की रक्षा कर रहे हैं। इस गांव के जंगल में भूलकर भी वनोपज तस्कर प्रवेश नहीं करते। यहां जुर्माना नहीं बल्कि ग्रामीण तस्कर सीधे जेल का दरवाजा दिखाते हैं। 250 एकड़ के इस जंगल में भारी संख्या में खरगोश, जंगली सुअर सहित हिरण मौजूद है। इनकी सुरक्षा की जिम्मेदारी ग्रामीणों के हाथ में है। ग्रामीणों की एकजुटता को देखते हुए वन विभाग के अधिकारियों ने पुरस्कृत भी किया है। ग्रामीणों ने बताया कि घर के मुखिया के अलावा कोई भी एक सदस्य पूरे एक दिन जंगल के रखवाली के लिए निकलता है।
सदस्यों की महीने में 2 बार आती है बारी
83 परिवारों में से प्रत्येक परिवार के सदस्यों को महीने में दो बार जंगल रखवाली का मौका मिलता है। जंगल की रखवाली को ग्रामीण अपना सौभाग्य मानते हैं। ग्रामीण तुलसी राम, घनश्याम, रोहित, मोहित ने बताया कि वन समिति महीने एक बार बैठक लेती है। बैठक में ग्राम प्रमुखों की ओर से जंगल और वन्य-प्राणियों की सुरक्षा कैसे करें, इसके अलावा शासन की ओर से दी जाने वाली वन सुरक्षा के तहत मिलने वाली मदद के संबंध में चर्चा होती है।
अब तक सैकड़ों तस्करों पर की कार्रवाई
वन्य-प्राणी और जंगलों को नुकसान पहुंचाने वाले सैकड़ों तस्करों को ग्रामीणों ने पकड़कर पुलिस के हवाले कर चुके हैं। ग्रामीणों का कहना है कि यहां किसी तरह का जुर्माना नहीं लिया जाता। इसमें में उनका तर्क काफी अलग है। ग्रामीणों ने कहा कि जुर्माना देकर तस्कर आसानी से बच निकलते हैं और दोबारा जंगल को नुकसान पहुंचाने की कोशिश करते हैं। ऐसे में उन्हें पकड़क हम लोग पुलिस के हवाले कर देते हैं। गौरखेड़ा वन समिति के अध्यक्ष अनिल चंद्राकर ने बताया कि गांव में एकजुटता का मिसाल है। कोई ग्रामीण जंगल रखवाली के लिए आनाकानी नहीं करते। हालांकि जंगल रखवाली के समय कई बार तस्कर ग्रामीण के साथ मारपीट भी कर चुकते हैं। इसके बाद भी ग्रामीणों पर से जंगल व वन्य प्राणियों की सुरक्षा को लेकर जज्बा कम नहीं हुआ है। इसके कारण तस्कर जंगल में भूलकर भी नहीं पहुंचते।
महासमुंद. गौरखेड़ा गांव जहां हर घर में वन सुरक्षा के लिए तैनात हैं ग्रामीण।
bho_Deva hin_Deva hin_Deva hin_Deva hin_Deva bho_Deva hin_Deva hin_Deva